**ELŐTERJESZTÉS**

**A Képviselő-testület 2017. december …-én tartandó Képviselő-testületi ülésére**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. tv. 119. § (3)-(6) bekezdései írják elő a helyi önkormányzatok belső kontrollrendszerének működését.

Ennek keretében a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

 Feladata egyben a felügyelt költségvetési szervek ellenőrzése is. A hivatkozott jogszabály alapján a helyi önkormányzatra vonatkozó éves belső ellenőrzési tervet a Képviselő-testület az előző év december 31-ig hagyja jóvá.

Az éves ellenőrzési terv elkészítésére vonatkozó szabályokat a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet 15. fejezete tartalmazza, mely meghatározza a belső ellenőrzési vezető, valamint a költségvetési szerv vezetőjének feladatát.

A belső ellenőrzési tervnek kockázatelemzés alapján felállított prioritásokon és a belső ellenőrzés rendelkezésére álló erőforrásokon kell alapulnia. A belső ellenőrzés így tudja betölteni funkcióját.

Ezen szempontok figyelembe vételével készült a belső ellenőrzés ütemterve, melyet ezúton terjesztek mellékletként a Tisztelt Képviselő-testület elé.

**Határozati javaslat:**

A Képviselő-testület a határozat mellékletét képező, 2018. évi belső ellenőrzési ütemtervet jóváhagyja.

Csorvás, 2017. december 8.

Dr. Kerekesné Dr. Mracskó Gyöngyi

jegyző

**Csorvás Város ÖNKORMÁNYZAT**

**2018. ÉVI**

**BELSŐ ELLENŐRZÉSI MUNKATERVE**

Összeállította: Haklik Józsefné

 belső ellenőr

**Csorvás Város ÖNKORMÁNYZAT 2018. ÉVI BELSŐ ELLENŐRZÉSI MUNKATERVE**

Csorvás Város Önkormányzat 2018. évi *éves belső ellenőrzési tervét* a költségvetési szervek belső kontrollrendszerét és belső ellenőrzésének rendjét szabályozó 370/2011. (XII.31.) kormányrendelet (Bkr.) 31 §-nak rendelkezései szerint és az államháztartásért felelős miniszter által 2013 szeptemberében kiadott szakmai módszertani útmutató tartalmát figyelembe véve állítottuk össze. A terv a kockázatelemzés alapján felállított prioritásokon és a rendelkezésre álló erőforrásokon alapul.

1. **Az éves ellenőrzési tervet megalapozó kockázatelemzés.**

Csorvás Város Önkormányzat 2018. évi Belső Ellenőrzési terve kockázatelemzésen alapul, melyet a belső ellenőrzési vezető számára a Magyarországi államháztartási belső ellenőrzési standardok 5300 számú irányelve alapján a Bkr. 29 § (1) bekezdése rendel el kötelezettségként.

Az elemzések szintézise alapján a következő fő folyamatokban vizsgáltuk a kockázati tényezők szerepét, jelentőségét, súlyát és kezelésük alternatíváit.

* Kötelezettségvállalások műveleti sorrendje és nyilvántartásai
* Költségvetés tervezése
* Beszámolási és jelentési kötelezettségek teljesítése
* Informatikai rendszer kialakítása
* Költséggazdálkodás

Az eredendő és a kontrollkockázatok előzetes becslése és értékelése szerint határoztuk meg a belső kontrollrendszerek kockázati szintjét.

A fő folyamatokhoz rendelt kockázati tényezőket két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:

* + Jogszabályi változások hatása
	+ Szervezeti változások hatásai
	+ Belső szabályozás komplexitása
	+ Kontrolltevékenységek működése
	+ Személyi változások hatásai

Az összevont kockázati prioritások mellett figyelembe vettük a belső ellenőrzés egyéb szakmai szempontjait és így alakítottuk ki a tervjavaslatot.

A magasabb kockázati fokozatba sorolt folyamatok rendszeres és következetes ellenőrzése hozzájárul a kockázatkezelés jogszabályban előírt hatékony és eredményes végrehajtásához.

A kockázatelemzés összefoglalását a 3. számú melléklet mutatja be.

1. **A tervezett ellenőrzések tárgya.**

Az ellenőrzés tárgykörébe tartozik az önkormányzat működési feltételeinek és a működtetésre fordított kiadások felhasználása szabályszerűségének vizsgálata, valamint az ezekhez kapcsolódó pénzügyi-számviteli bizonylatok szabályszerűségének, összefüggésének vizsgálata.

A kiemelt kockázati prioritás miatt az ellenőrzés megvizsgálja az állami normatív támogatások felhasználását és elszámolását.

Az ellenőrzés megvizsgálja a Roma Nemzetiségi Önkormányzat gazdálkodási tevékenységet, ahol a korábbi vizsgálat súlyos pénzkezelési szabálytalanságot tárt fel.

A kiemelt kockázati prioritás miatt az ellenőrzés megvizsgálja az önkormányzat által alapított gazdasági társaság, a Csorvási Szolgáltató Nonprofit Kft működését is.

1. **A tervezett ellenőrzések célja és módszerei.**

A 2018. évi belső ellenőrzési tervben *szabályszerűségi ellenőrzés, pénzügyi ellenőrzés és utó ellenőrzés* végrehajtását prognosztizáljuk.

A szabályszerűségi ellenőrzés annak megállapítására irányul, hogy a vizsgált szervezet működése, tevékenysége megfelelően szabályozott-e, illetve, hogy a vonatkozó szabályozás érvényre jut-e.

A pénzügyi ellenőrzés célja az intézmény pénzügyi elszámolásainak, valamint az ezek alapjául szolgáló számviteli nyilvántartások ellenőrzése;

Az utóellenőrzésaz előzőleg végrehajtott ellenőrzés megállapításainak, a hozott intézkedések teljesítésének és azok hatásának vizsgálatát jelenti.

Az előző célrendszer keretében vizsgáljuk az alábbi követelmények érvényesülését.

* A működés és a gazdálkodás során hogyan valósult meg a tevékenységek gazdaságos, hatékony és eredményes végrehajtása.
* A vizsgált szervezet milyen színvonalon teljesítette elszámolási kötelezettségeit.
* Hogyan érvényesült az a funkció, hogy az erőforrásokat megvédjék a veszteségektől, a károktól és a nem rendeltetésszerű használattól.

Csorvás, 2017. december 7.

**Haklik Józsefné**

belső ellenőr

 **BELSŐ ELLENŐRZÉSI MUNKATERV 2018. ÉVRE**

**2018. évi belső ellenőrzési terv részletes adatai**

 **1. számú táblázat**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor****szám** | **Ellenőrzött szerv** | **Ellenőrzés célja**  | **Ellenőrzés tárgya**  | **Ellenőri kapacitás (munka****nap)** | **Ellenőrzés típusa** | **Az ellenőrzés ütemezése** | **Ellenőrizendő** **időszak** |
| 1. | *Csorvás Városi Önkormányzata és intézményei* | A normatív és kötött felhasználású állami hozzájárulások 2017. évi elszámolásának vizsgálata | Normatív állami hozzájárulás elszámolása | 5 | Szabályszerűségi és pénzügyi ellenőrzés | 2018. február | 2017. év |
| 2. | *Csorvás Városi Önkormányzat Roma Nemzetiségi Önkormányzata* | Annak megállapítása, hogy a 2017. évi intézkedési tervekben foglaltakat végrehajtották-e | 2017. éviintézkedési tervek utóellenőrzése | 3 | Szabályszerűségi és pénzügyi ellenőrzés | 2018. III. negyed év | 2017 év |
| 3. | *Csorvás Városi Önkormányzata és intézményei*  | A számviteli fegyelem betartása a pénzkezelés során | Pénzkezelés az önkormányzatnál és az irányítása alá intézményeknél | 5 | Pénzügyi ellenőrzés | 2018. III. negyed év | 2018 év 01 – 06 hó |
| 4. | *Csorvási Szolgáltató Nonprofit Kft* | Annak megállapítása, hogy a társaság az alapító okirat szerint végezte-e tevékenységét, gazdálkodása megfelel-e a jogszabályi előírásoknak és érvényesül-e a számviteli, a bizonylati rend és okmány fegyelem | Számviteli nyilvántartások, analitikus nyilvántartások,leltárok | 10 | Szabályszerűségi és pénzügyi ellenőrzés | 2018. május | 2017. 01 hó – 2017. 12 hó |

**2018. évi éves ellenőrzési terv összefoglaló adatai**

**2. számú táblázat**

|  |  |  |
| --- | --- | --- |
| **Ellenőrzés típusa** | **Ellenőri kapacitás** **revizori nap** | **Db** |
| **Magas prioritású** | **Közepes prioritású** | **Alacsony prioritású** | **Összesen** |
| **Rendszerellenőrzés** |  |  |  | - |  |
| **Pénzügyi ellenőrzés** | 5 | 1 |  | - | **1** |
| **Szabályszerűségi ellenőrzés** | 18 | 2 | 1 | - | **3** |
| **Informatikai rendszer ellenőrzés** |  |  |  |  |  |
| **Megbízhatósági** **ellenőrzés** |  |  |  |  |  |
| **Tanácsadás** | 5 |  |  |  |  |
| **Továbbképzésre fenntartott** | -------- | ------- | ---------- | ----------- | ----------- |
| **Soron kívüli ellenőrzésre tervezett** | 4 |  | ---------- | ----------- | ----------- |
| **Összesen** | **32** | **3** | **1** |  | **4** |

**KOCKÁZAT ELEMZÉSI ÖSSZESÍTŐ TÁBLÁZAT**

**2018. évi tervhez**

 **3. számú táblázat**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati****besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | magas | magas | magas |
| 3. | Pénzügyi szabálytalanságok bekövetkezésének hatásai | közepes | magas | közepes |
| 4. | Szervezeti változások hatásai | közepes | közepes | közepes |
| 5. | Belső szabályozás komplexitása | közepes | magas | közepes |
| 6. | Kontrolltevékenységek működése  | közepes | magas | magas |
| 7. | Személyi változások hatásai | magas | magas | magas |
| 8. | Alkalmazott munkaerő képzettsége | közepes | magas | közepes |
| 9. | Tévedések bekövetkezése | közepes | alacsony | közepes |
| 10. | Csalás, korrupció | alacsony | magas | alacsony |